Diari Oficial de la Generalitat Valenciana


Sumari del DOGV 8545, del 10-05-2019 (2019/4636)

RESOLUCIÓ de 26 d'abril de 2019, de la Presidència de la Generalitat, per la qual es prorroguen huit beques per a la realització de pràctiques professionals en matèria de publicitat en les dependències de la Secretaria Autonòmica de Comunicació durant l'exercici 2019-2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8545

Data del DOGV
:   10-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4636


Data del document
:   26-04-2019

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 26 d'abril de 2019, de la Presidència de la Generalitat, per la qual es prorroguen huit beques per a la realització de pràctiques professionals en matèria de publicitat en les dependències de la Secretaria Autonòmica de Comunicació durant l'exercici 2019-2020. [2019/4636]  
Per mitjà de la Resolució de 8 de febrer de 2018, de la Presidència de la Generalitat, es van convocar huit beques per a la realització de pràctiques professionals en matèria de publicitat en les dependències de la Secretaria Autonòmica de Comunicació durant l'exercici 2018-2019 (DOGV 8234, 14.02.2018), beques que van ser adjudicades per mitjà de la Resolució de 15 de maig de 2018 (DOGV 8299, 21.05.2018), de la Presidència de la Generalitat a:  
  
 COGNOMS NOM  
1 TORRES PALLARES IVAN  
2 BLANCO VALOR MARCOS  
3 QUESADA CABALLERO ROCÍO  
4 DE LA ASUNCIÓN POVEDA PAULA  
5 LÓPEZ PONS RUBEN  
6 CEÑA PERIS LUCIA  
7 SASTRE PELLICER SALVADOR  
8 GIMENO CERVERA ABEL  
  
Vist que el període de duració de les huit beques per a la realització de pràctiques professionals en matèria de publicitat és per dotze mesos i va començar el 16 de maig de 2018 i finalitza el 15 de maig de 2019.  
  
Per Resolució de 13 de setembre de 2018, de la Presidència de la Generalitat, es va acceptar la renúncia de Marcos Blanco Valor al gaudi d'una d'aquestes beques, amb efectes del dia 12 d'agost de 2018, i es va nomenar en la seua substitució a Julia Barranco Garrido, amb efectes del 17 de setembre de 2018.  
La base cinquena de la resolució de convocatòria estableix que el període de duració de les beques podrà prorrogar-se per un període màxim de dotze mesos addicionals, de conformitat amb el que preveu l'article 14.2 del Decret 20/2016, de 12 de desembre, del president de la Generalitat, sempre que hi haja disponibilitat pressupostària i el desenvolupament de l'activitat que s'estiga efectuant així ho requerisca o ho aconselle.  
Atés que les activitats que els beneficiaris de les beques estan desenvolupant, aconsellen prorrogar el període de duració de les beques per un període de dotze mesos addicionals.  
En virtut del que s'ha exposat, i considerant que la consignació pressupostària existent en l'aplicació pressupostària 32.85.56.957.25.1, línia S2400000, del pressupost de la Generalitat per a l'any 2019, fa possible la pròrroga de les beques en matèria de publicitat.  
Fent ús de les facultats conferides pels articles 24 i 25 del Decret 151/2015, de 18 de setembre, del Consell, pel qual s'aprova el Reglament orgànic i funcional de la Presidència de la Generalitat, així com l'apartat huité de la Resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat, resolc:  
  
Primer  
Prorrogar les beques per a la realització de pràctiques professionals en matèria de publicitat en les dependències de la Secretaria Autonòmica de Comunicació a les persones que les gaudeixen actualment:  
  
 GOGNOMS NOM  
1 TORRES PALLARES IVAN  
2 QUESADA CABALLERO ROCÍO  
3 DE LA ASUNCIÓN POVEDA PAULA  
4 LÓPEZ PONS RUBEN  
5 CEÑA PERIS LUCIA  
6 SASTRE PELLICER SALVADOR  
7 GIMENO CERVERA ABEL  
8 BARRANCO GARRIDO JULIA  
Segon  
El període de pròrroga serà de dotze mesos, s'iniciarà el 16 de maig de 2019 i finalitzarà el 15 de maig de 2020, els dos inclusivament.  
  
Tercer  
Autoritzar i disposar el crèdit per import de cent sis mil huit-cents trenta-huit euros amb quaranta cèntims (106.838,40 ?), a càrrec de l'aplicació pressupostària 05.93.53.367.16.4, línia S2400000, del pressupost de la Generalitat per a l'any 2019, i el seu equivalent que corresponga en el pressupost de 2020, amb la distribució següent:  
Anualitat 2019: 66.580,40 euros.  
Anualitat 2020: 40.258,00 euros.  
  
Quart  
La publicació d'aquesta resolució en el Diari Oficial de la Generalitat Valenciana tindrà els efectes de notificació a les persones interessades.  
  
Contra aquesta resolució, que posa fi a la via administrativa, es podrà interposar recurs de reposició davant el mateix òrgan que ha dictat l'acte, en el termini d'un mes comptador des de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant la sala d'aquesta jurisdicció del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense que es puguen simultaniejar els dos recursos, i tot això sense perjudici que s'utilitze qualsevol altra via que es considere oportuna.  
  
València, 26 d'abril de 2019.- El president de la Generalitat, p. d. (R 12.02.2016, DOGV 17.02.2016), la directora general de Relacions Informatives i Promoció Institucional: Marta Hortelano Rubio.